[{"text_idx": "#000000", "text": "Coleman yn barod am gytundeb newydd"}, {"text_idx": "#000001", "text": "Mae rheolwr Cymru Chris Coleman wedi dweud ei fod yn barod i drafod cytundeb newydd, wedi i Gymru sicrhau lle yn rowndiau terfynol Euro 2016."}, {"text_idx": "#000002", "text": "Mae cytundeb presenol Coleman yn parhau tan yr haf nesaf ond mae wedi gwrthod trafod estyniad i'r cytundeb hwnnw tra roedd yn arwain yr ymgyrch i gyrraedd y rowndiau terfynol hynny."}, {"text_idx": "#000004", "text": "\"Gobeithio y gallwn gytuno ar hynny\", dywedodd Coleman wrth y BBC."}, {"text_idx": "#000006", "text": "\"Mae'n rhaid i ni barhau i wthio'r bechgyn hyn a dyna'r unig ffordd. Nid yw hyn yn amser i orffwyso nawr ein bod wedi cyrraedd Ffrainc."}, {"text_idx": "#000007", "text": "\"Mae'n rhaid i ni feddwl am sut yr ydym yn ailadrodd yr ymgyrch yma wedi i ni fod yn Ffrainc. Mae'n rhaid i mi gyrraedd Cwpan y Byd (yn 2018)."}, {"text_idx": "#000008", "text": "Mae Chris Coleman wedi trawsnewid llwyddiant carfan Cymru yn ystod y blynyddoedd diwethaf, ac er mai colli oedd hanes y ti\u0302m o 2-0 yn erbyn Bosnia-Herzegovina ddydd Sadwrn, roedd y gwaith caled wedi ei wneud cyn hynny, ac fe wnaeth buddugoliaeth Cyprus yn erbyn Israel sicrhau bod Cymru yn mynd i Ffrainc."}, {"text_idx": "#000009", "text": "Cyn y ge\u0302m roedd Coleman wedi datgelu ei fod wedi ystyried rhoi gorau i'r swydd wedi i Gymru gael crasfa yn erbyn Serbia 6-1 ychydig dros dair blynedd yn o\u0302l."}, {"text_idx": "#000012", "text": "Disgrifiad o\u2019r llun, Un o ddyddiau tywyll Cymru - Paul Bodin yn methu cic o'r smotyn yn erbyn Romania yn 1993"}, {"text_idx": "#000013", "text": "Fe fydd nawr yn canolbwyntio ar rowndiau terfynol Euro 2016 yn Ffrainc yn yr haf - pan fydd 24 o dimau gorau Ewrop yn wynebu ei gilydd. Mae Coleman wedi galw ar ei chwaraewyr i adeiladu ar y llwyddiant diweddar y mae'r garfan wedi ei mwynhau."}, {"text_idx": "#000014", "text": "\"Wnai fyth anghofio'r teimlad o eistedd yn yr ystafell newid pan wnaethon ni golli yn erbyn Romania yn 1993\", meddai. Roedd yn rhaid i Gymru guro'r ge\u0302m er mwyn sicrhau eu lle yn rowndiau terfynol Cwpan y Byd yn 1994 - ond colli oedd hanes Cymru 2-1."}, {"text_idx": "#000016", "text": "\"Fe wnaeth ein harwain yn wych ac fe wnaethon ni golli i di\u0302m gwell yn erbyn Romania ac fe wnaethon ni golli allan. Ac yna o dan Mark Hughes fel rheolwr, roeddwn i wedi fy anafu felly fe wnes i fethu'r rhan fwyaf o'r ymgyrch, fe wnaethon ni gyrraedd y gemau ail-gyfle a methu eto."}, {"text_idx": "#000017", "text": "\"Dydych chi byth yn colli'r teimlad yna o siomedigaeth. Felly mae cael y cyfle i wneud yn iawn am hynny...ac nid yw am fod y cyntaf i wneud hynny - mae o am gael y cyfle i gystadlu ar y llwyfan mawr yn erbyn y timau gorau; ein ti\u0302m ni'n profi ei hun yn erbyn y chwaraewyr gorau,\" meddai."}, {"text_idx": "#000023", "text": "Ras drwy Kenya yn 'ehangu bywyd'"}, {"text_idx": "#000028", "text": "Pa ochr i'r ffens? Portread artist dur o'r byd wedi Brexit"}]